**INFORMACIJA apie priimtą sprendimą**

**dėl magistralinio dujotiekio Vilnius-Kaunas ir Kaunas-Šakiai jungties statybos leistinumo poveikio aplinkai požiūriu**

1. **Planuojamos ūkin**ė**s veiklos (toliau - PŪV) užsakovas –** AB „Amber Grid“, Savanorių pr. 28., 03116  
   Vilnius, tel. (8 5) 236 0855.
2. **Poveikio aplinkai vertinimo (toliau - PAV) dokument**ų **reng**ė**jas –** UAB „Ardynas“, Gedimino g. 47, 44242 Kaunas, tel. (8 37) 323 206.
3. **PŪV pavadinimas –** Magistralinio dujotiekio Vilnius-Kaunas ir Kaunas-Šakiai jungties statyba.
4. **PŪV vieta –** Kauno apskr., Kauno r. sav., Karmėlavos ir Domeikavos sen.
5. **PŪV aprašymas –** gretaPŪV vietos šiuo metu yra įrengtas vienos gijos magistralinis dujotiekis (toliau-MD). Planuojama šalia esamo MD nutiesti antrą magistralinį dujotiekį (toliau – planuojamą MD), kad dviejų gijų MD jungtis tarp Vilnius-Kaunas ir Kaunas-Šakiai magistralinių dujotiekių užtikrintų patikimą dujų perdavimą vartotojams. Planuojamo MD pradžia – MD Vilnius-Kaunas sferinė aklė Ramučių k., Karmėlavos sen., Kauno r. sav. šalia čiaupų aikštelės, pabaiga – MD Vilnius-Kaliningradas kamerinio čiaupo vieta Ražių k., Domeikavos sen., Kauno r. sav. Pagrindiniai planuojamo MD techniniai duomenys: ilgis – apie 11,5 km, skersmuo – 500 mm, didžiausias projektinis slėgis – 5,4 MPa, mažiausias projektinis slėgis– 2,0 MPa. Planuojamo MD statybos darbų zonos plotis laukuose iki 24 m, miškuose iki 15 m.

**6. Priemoni**ų**, numatyt**ų **neigiamam poveikiui aplinkai išvengti, sumažinti, kompensuoti ar jo pasekm**ė**ms likviduoti, aprašymas:**

6.1. Siekiant sumažinti planuojamo MD statybos darbų poveikį dirvožemiui, numatyta viršutinį dirvožemio sluoksnį nukasti, o baigus žemės kasimo darbus – grąžinti atgal. Atlikus planuojamo MD statybos darbus, PŪV darbų zonoje numatomas mechaniškai pažeisto (suspausto) dirvožemio atstatymas sekliai suariant.

6.2. Siekiant sumažinti neigiamą PŪV poveikį dėl miško teritorijų sumažėjimo, numatyta kompensacinė priemonė – miško pasodinimas tokio pačio ploto (apie 4,2 ha) teritorijose, suderintose su VĮ Kauno miškų urėdija.

6.3. Siekiant sumažinti PŪV poveikį paviršiniams vandens telkiniams, numatytos priemonės vandens telkinių krantų (šlaitų) sutvirtinimui ir atkūrimui: geotekstilė, grindimas akmenimis arba gelžbetoninėmis trinkelėmis, nuožulniems upių šlaitams – daugiamečių žolių pasėjimas.

6.4. Siekiant sumažinti PŪV poveikį biologinei įvairovei, numatyta rekultivuojant teritoriją buvusiose miško buveinėse, žolinės dangos atkūrimą vykdyti paskleidžiant žolynus iš gretimai nušienautų pievų ar miško aikštelių.

6.5. Kultūros paveldo aspektu jautriose teritorijose prieš tiesiant planuojamą magistralinį dujotiekį, paviršinio grunto nuėmimo metu visoje darbų zonoje numatoma atlikti archeologinius žvalgymus, kad būtų išvengta neigiamo poveikio kultūros vertybėms ar galimo jų sunaikinimo.

**7. Pateiktos PAV subjekt**ų **išvados**: visi PAV subjektai pritarė PAV ataskaitai ir planuojamai ūkinei veiklai pasirinktoje vietoje.

**8. Visuomen**ė**s informavimas ir dalyvavimas:** Informacija apie visuomenės viešą supažindinimą su PAV ataskaita buvo skelbiama Kauno rajono savivaldybės administracijos Karmėlavos ir Domeikavos seniūnijų skelbimų lentose (2015-02-19); respublikiniame laikraštyje „Lietuvos žinios“ (2015-02-21); rajoniniame laikraštyje „Kauno diena“ (2015-02-23); Kauno rajono savivaldybės (2015-02-19), planuojamos ūkinės veiklos užsakovo UAB „Amber Grid“ (2015-02-23), PAV dokumentų rengėjo UAB „Ardynas“ (2015-02-23) tinklapiuose. Susirinkimai su visuomene dėl PAV ataskaitos įvyko 2015-03-10, 17.00 val. Kauno rajono savivaldybės administracijos Domeikavos seniūnijoje, adresu Bažnyčios g. 2, Domeikava, Kauno r. sav. ir 2015-03-10 18.30 val. Kauno rajono savivaldybės administracijos Karmėlavos seniūnijoje, adresu Vilniaus g. 65A, Karmėlava, Kauno r. sav. Susirinkimuose dalyvavo PAV dokumentų rengėjai, planuojamos ūkinės veiklos organizatoriaus atstovai, visuomenės atstovai. PAV dokumentų rengėjas dėl PŪV suinteresuotos visuomenės pastabų ir pasiūlymų negavo. AAA 2015-05-22 savo tinklalapyje paskelbė visuomenei apie gautą PAV ataskaitą.

Per nustatytą terminą pasiūlymų dėl PAV ataskaitos iš suinteresuotos visuomenės negauta. Iki sprendimo priėmimo PAV proceso dalyviai informacijos dėl galimų pažeidimų nustatant, apibūdinant ir įvertinant galimą PŪV poveikį aplinkai ar vykdant PAV procedūras nepateikė.

**9. Atsakingos institucijos sprendimo pob**ū**dis (PŪV leistina/neleistina), jo pri**ė**mimo data ir su juo siejamos s**ą**lygos, pagrindiniai motyvai, kuriais buvo remtasi priimant sprendim**ą:

Atsižvelgiant į išdėstytus motyvus ir vadovaujantis Lietuvos Respublikos PŪV PAV įstatymo 10 straipsnio 1 dalies 2 punktu, priimamas sprendimas: PŪV – magistralinio dujotiekio Vilnius-Kaunas ir Kaunas-Šakiai jungties statyba – leistina pagal parengtą PAV ataskaitą. Sprendimas priimtas AAA 2015-06-19 raštu Nr. (15.9)-A4-6832.

***9.1. Su sprendimu siejamos s***ą***lygos:***

9.1.1 PŪV užsakovas apie priimtą sprendimą dėl PŪV galimybių turi informuoti visuomenę vadovaujantis tvarkos, aprašu patvirtintu Lietuvos Respublikos aplinkos ministro 2005 m. liepos 15 d. įsakymu Nr. D1-370 „Dėl visuomenės informavimo ir dalyvavimo planuojamos ūkinės veiklos poveikio aplinkai vertinimo procese tvarkos aprašo patvirtinimo“ ir raštu informuoti AAA apie atliktą visuomenės supažindinimą.

9.1.2. Planuojamo MD statybos darbai miškingose teritorijose dėl galimo poveikio gyvūnijai negali būti vykdomi nuo balandžio 1 d. iki liepos 31 d.

9.1.3. Planuojamo MD per Neries upę tiesimas atviru būdu galimas, tik tuo atveju jeigu tolimesniuose PŪV įgyvendinimo etapuose bus nustatyta, kad dėl techninių galimybių uždaras (horizontalaus kryptinio gręžimo) dujotiekio tiesimo per Neries upę būdas negalimas ir tik P(LA2) alternatyvos vietoje nuo liepos 1 d. iki rugsėjo 1 d. su potencialias nerštavietes apsaugančiais srovės nukreiptuvais – sedimentų gaudytuvais.

9.1.4. Baigus planuojamo MD statybos per Neries upę darbus, būtina atkurti buvusią Neries upės vagos struktūrą ir reljefą.

9.1.5. PŪV metu vykdant vandens išgavimą iš Neries upės, vadovautis Paviršinių vandens telkinių naudojimo vandeniui išgauti tvarkos aprašo, patvirtinto Lietuvos Respublikos aplinkos ministro 2008 m. birželio 2 d. įsakymu Nr. D1-302 „Dėl paviršinių vandens telkinių naudojimo vandeniui išgauti tvarkos aprašo patvirtinimo“, reikalavimais.

9.1.6. PŪV užsakovas privalo teisės aktų nustatyta tvarka atlyginti nuostolius žemės savininkams dėl magistralinio dujotiekio tiesimo ir ūkinės veiklos apribojimų dėl PŪV.

9.1.7. PŪV užsakovas savo lėšomis privalo įgyvendinti PAV ataskaitoje numatytas priemones neigiamam poveikiui aplinkai išvengti, sumažinti, kompensuoti ar jo pasekmėms likviduoti.

***9.2. Pagrindiniai motyvai, kuriais buvo remtasi priimant sprendim***ą**:** 1. PAV ataskaitą nagrinėję ir išvadas pateikę PŪV PAV subjektai, vadovaudamiesi Lietuvos Respublikos PŪV PAV 9 straipsnio 4 dalimi, pritarė PAV ataskaitai ir neprieštaravo dėl PŪV galimybių. 2. Pagal PAV ataskaitoje pateiktą informaciją, naudojant poveikį aplinkai mažinančias priemones ir vykdant sprendimo 10 punkte nustatytas sąlygas, PŪV įgyvendinimas nesukels reikšmingų neigiamų padarinių „Natura 2000“ teritorijai, visuomenės sveikatai, dirvožemiui, žemės paviršiui ir jos gelmėms, aplinkos orui, vandeniui, kraštovaizdžiui, biologinei įvairovei, kultūros paveldo objektams, socialinei aplinkai bei šių aplinkos komponentų tarpusavio sąveikai. 3. Pagal PAV ataskaitoje pateiktą informaciją numatoma, kad dėl PŪV įgyvendinimo aplinkos oro tarša, triukšmo ir vibracijos lygis artimiausioje gyvenamojoje aplinkoje neviršys teisės aktuose nustatytų ribinių verčių. 4. Pagal PAV ataskaitoje pateiktą informaciją PŪV metu susidarančių atliekų tvarkymas atitinka Lietuvos Respublikos atliekų tvarkymo įstatymo ir kitų atliekų tvarkymą reglamentuojančių teisės aktų reikalavimus.

**10. Kur ir kada galima susipažinti su išsamesne informacija apie priimt**ą **sprendim**ą **d**ė**l planuojamos** ū**kin**ė**s veiklos leistinumo pasirinktoje vietoje.** Su išsamesne informacija apie priimtą sprendimą dėl PŪV leistinumo pasirinktoje vietoje galima susipažinti Aplinkos apsaugos agentūroje, A. Juozapavičiaus g. 9, 09311 Vilnius, tel. (8 5) 706 62033.